Kanstadbotn

Kanstadbotn er også navnet på den helt innerste del av Kanstadfjorden. Se omtale under Innerfjorden.

Kanstadbotn ligger på Hinnøya, innerst i Kanstadfjorden i Lødingen kommune i Nordland. Stedet er et knutepunkt for strømforsyningen, med tilførselslinje fra Ofoten og Sør-Troms og videre til Lofoten og Vesterålen.

Kunstneren Dagfinn Bakke er oppvokst i Kanstadbotn.Bladet Vesterålen: Trippel feiring i Kanstadfjorden (16. august 2008) Stedet er et godt utgangspunkt for ski- og fotturer, med blant annet tursti til Harstad Turlags hytte Toralfsbu. Fra Kanstadbotn går Heggdalen mot nord, mens Austerdalen går mot nordvest til Gullesfjordbotn i Kvæfjord. Lødingen IL har et orienteringskart i Kanstadbotn, utgitt i 1986.Norges Orienteringsforbunds o-kartregister: Kanstadbotn

Europavei 10/riksvei 85 går langs Kanstadfjordens østside og passerer Kanstadbotn med kort bru over Botnelva (Heggdalselva) på vei mot Gullesfjordbotn.

 Referanser 

Kategori:Bosetninger i Lødingen
Kategori:Bygder og grender i Nordland